Ո Ր Ո Շ ՈՒ Մ

Կատարողական վարույթը կասեցնելու մասին

26.04.2016թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող` արդարադատության լեյտենանտ Մհեր Մկրտչյանս ուսումնասիրելով 27.10.2015թ. վերսկսված թիվ 00168118 կատարողական վարույթի նյութերը`

**Պ Ա Ր Զ Ե Ց Ի**

ՀՀ Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի կողմից 27.07.2015թ. տրված թիվ ԵԱԴԴ/0873/02/13 կատարողական թերթի համաձայն պետք է «Տրանսպորտ Ասոցիացիա» ՍՊԸ-ից և «Արամազդ» ՍՊԸ-ից համապարտության կարգով հօգուտ «Հայբիզնեսբանկ» ՓԲԸ-ի բռնագանձել 555 338 914.7 /հինգ հարյուր հիսունհինգ միլիոն երեք հարյուր երեսունութ հազար ինը հարյուր տասնչորս/ ՀՀ դրամ, որից 452 000 000 ՀՀ դրամը` որպես վարկի գումար, 100 640 986.80 ՀՀ դրամը` որպես վարկի գումարի նկատմամբ հաշվարկված տոկոսի գումար, 2 697 627.90 ՀՀ դրամը` որպես ժամկետանց վարկի գումարի նկատմամբ հաշվարկված տույժի գումար: Սկսած 24.07.2013 թվականից մինչև պարտավորության փաստացի դադարման օրը հիմք ընդունելով պայմանագրի 3.2 կետը վարկի գումարի վրա հաշվարկել տարեկան 24 տոկոս տոկոսադրույքը, սկսած 24.07.2013 թվականից մինչև պարտավորության փաստացի դադարման օրը հիմք ընդունելով պայմանագրի 3.3 կետը` ժամկետանց գումարի և ժամկետանց տոկոսագումարի նկատմամբ հաշվարկել 0.1 տոկոսի չափով տույժ` յուրաքանչյուր ուշացած օրվա համար, և նշված գումարները համապարտության կարգով բռնագանձել «Տրանսպորտ Ասոցիացիա» ՍՊԸ-ից և «Արամազդ» ՍՊԸ-ից հօգուտ «Հայբիզնեսբանկ» ՓԲԸ-ի:«Տրանսպորտ Ասոցիացիա» ՍՊԸ-ից և «Արամազդ» ՍՊԸ-ից համապարտության կարգով հօգուտ «Հայբիզնեսբանկ» ՓԲԸ-ի բռնագանձել 53952.60 ՀՀ դրամ` որպես նախապես վճարված պետական տուրքի գումար:

27.10.2015թ.-ին <<Ակտիվների և պասիվների կառավարման կենտրոն>> ՍՊԸ-ի տնօրեն Ղ.Տեպանոսյանը գրությամբ հայտնել է, որ <<Հայբիզնեսբանկ>> ԹԲԸ-ի 30.06.2014.թ թիվ C14-0010 պահանջները զիջելու մասին պայմանագրով <<Տրանսպորտի Ասոցիացիա>> ՍՊԸ-ի և <<Արամազդ>> ՍՊԸ-ի հանդեպ ունեցած դրամային պահանջը զիջել է <<Ակտիվների և պասիվների կառավարման կենտրոն>> ՍՊ ընկերությանը:

Պարտապանից բռնագանձել նաև բռնագանձման ենթակա գումարի հինգ տոկոսը, որպես կատարողական գործողությունների կատարման ծախսի գումար:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան <<Տրանսպորտի Ասոցիացիա>> ՍՊԸ-ի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող գույք և այլ դրամական միջոցներ չեն հայտնաբերվել, որոնց վրա կարելի է բռնագանձում տարածել:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 27.10.2015թ. վերսկսված թիվ 00168118 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում:

Որոշման պատճենն ուղարկել կողմերին:

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

Հարկադիր կատարող Մ.Մկրտչյան